03/09/2013 | Administración LocalMunicipal
Moeche
Contratación laboral interina dun/ha técnico/a deportivo/a municipal

Por esta Alcaldía-Presidencia, ditouse, con data 27 de agosto de 2013, resolución pola que se aproban as 1.- É obxecto da presente convocatoria a provisión con carácter laboral interino, polo sistema de concurso, a praza de Técnico/a Deportivo/a para a substitución temporal da titular da praza, mentras se atope en situación de baixa por maternidade, dende o momento en que esta se produza e ata a súa reincorporación o seu posto de traballo. O/a aspirante que resulte nomeado desempeñara o seu cargo dende o momento do inicio da baixa por maternidade, ou por calquera outra causa, ata que se produza a reincorporación o seu posto da traballadora que desempeña a praza na actualidade. Para poder participar na selección, os aspirantes haberán de reunir os seguintes requisitos: a) Ser español, nacional doutro Estado membro da Unión Europea ou estranxeiro residente legalmente en España, debendo acreditar na fase de comprobación de requisitos, no caso de superación do proceso selectivo, que reúnen as condicións legais para ser contratados.- b) Ter 16 ou máis anos.- c) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas.- d) Non padecer enfermidade ou defecto físico que impida o desempeño das correspondentes funcións.- e) Titulación: Estar en posesión de algún dos títulos seguintes: • Título de Técnico en Actividades Físicas ou Animación deportiva.- • Licenciatura en Educación Física.- • Grado en ciencias da actividade física e do deporte • Diplomatura de Maxisterio (especialidade educación física).- • Grado en mestre de educación primaria, especialidade educación física- Os requisitos anteriores deberanse reunir con referencia ó último día do prazo de presentación de instancias. As presentes bases e a convocatoria do procedemento selectivo, publicaranse no taboleiro de anuncios da Casa do Concello e na páxina web municipal www.moeche.es.As instancias solicitando tomar parte no proceso selectivo incluirán a manifestación de que se reúnen todos e cada un dos requisitos da presente convocatoria. As persoas aspirantes con algunha discapacidade deberán indicalo na súa solicitude e, de ser o caso, solicitarán as posibles adaptacións de tempo e medios para a realización das probas de ser necesario. As instancias solicitando tomar parte no proceso selectivo dirixiranse ó Sr. Alcalde-Presidente e presentaranse no Rexistro de Entrada do Concello, durante o prazo de 15 días hábiles contados dende o seguinte ó da publicación do anuncio da convocatoria no B. O. P. Da Coruña. Poderán así mesmo remitirse no xeito determinado no artigo 38.4 da Lei 30/1992, de 26 de novembro, de Réxime Xurídico das Administracións públicas e do Procedemento Administrativo Común. A instancia irá acompañada da seguinte documentación ordenada en orixinal ou copia debidamente compulsada: a) Documento Nacional de Identidade, ou resgardo do mesmo, pasaporte ou carné de conducir. No suposto de ser nacional doutros Estados pasaporte ou documento válido correspondente que acredite a súa identidade e o visado correspondente, de ser este esixible, e no seu caso permiso de residencia en vigor. b) Titulación esixida c) De selo caso certificación da condición de persoa con discapacidade e grao de minusvalía. d) Xustificante de abono dos dereitos de exame e) Relación de méritos que se aleguen seguindo a orde que se recolle no modelo de instancia f) Documentación acreditativa dos méritos alegados na fase de concurso de acordo ó previsto na base 7ª Rematado o prazo de presentación de instancias o Alcalde ditará resolución no prazo máximo de cinco (5) días naturais, pola que se declarará aprobada a listaxe provisional das persoas admitidas e excluídas con indicación, se é o caso, dos motivos de exclusión. Esta resolución será publicada no taboleiro de anuncios da Casa do Concello é, dentro dos dez (10) días hábiles seguintes ao desta última publicación, poderanse subsanar os posibles defectos ou omisións na documentación presentada de acordo co establecido no artigo 71 da Lei 30/1992, de 26 de novembro. De non existir aspirantes excluídos/as, o Alcalde elevará a definitiva a listaxe provisional na mesma resolución de aprobación. Unha vez rematado o prazo de subsanacións a Alcaldía aprobará a listaxe de persoas admitidas e excluídas con indicación, se é o caso, dos motivos de exclusión. Esta resolución será publicada no taboleiro de anuncios da Casa do Concello Nesta última publicación indicaranse ademais a composición nominal do Tribunal de selección (titulares e suplentes) ós efectos das posibles recusacións. A publicación dos sucesivos anuncios efectuarase no taboleiro de anuncios da Casa do Concello. O tribunal encargado da cualificación das probas e da supervisión do proceso designarase conforme ó estipulado no artigo 4. e e f. do Real Decreto 896/199, de 7 de xuño, polo que se establecen as regras básicas e os programas mínimos ós que deba axustarse o procedemento de selección dos funcionarios de Administración Local e a súa composición farase pública consonte co establecido na base anterior. Está composto polos seguintes membros: a) Presidente: Funcionario ou funcionaria da corporación ou doutras administracións públicas. Suplente: Funcionario ou funcionaria da corporación ou doutras administracións públicas. b) Secretario: O da corporación, con voz e sen voto Suplente: Funcionario ou funcionaria da corporación c) Vogais (catro): - Catro funcionarios/as ou persoal laboral da corporación ou doutras administracións públicas. Suplente: Funcionario/a ou persoal laboral da corporación ou doutras administracións públicas As persoas membros do Tribunal deberá posuír a titulación académica ou especialización igual ou superior ás esixidas para o acceso á praza convocada. O presidente/a do Tribunal poderá dispoñer a incorporación ó Tribunal doutras persoas especialistas para as probas que consideren pertinentes, limitándose a prestar a súa colaboración nas súas especialidades técnicas e actuando con voz pero sen voto. Os/as membros do tribunal deberán absterse de intervir, notificándollo á autoridade convócante, cando concorran neles circunstancias das previstas no artigo 28 da Lei 30/1992, ou tivesen realizado tarefas de preparación a probas selectivas nos cinco anos anteriores á publicación da convocatoria. O Presidente poderá esixir dos/das membros do tribunal declaración expresa de non estar incursos nas circunstancias establecidas no citado artigo 28 da Lei 30/1992. Asemade, as persoas aspirantes poderán recusar ós e ás membros do tribunal cando concorran as devanditas circunstancias, segundo o disposto no artigo 29 da mesma lei. O tribunal non poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do ou da Presidente/a e do Secretario. O tribunal adoptará as medidas precisas, naqueles casos nos que resulte necesario, para que as persoas aspirantes con discapacidade gocen de similares condicións ás do resto dos aspirantes. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. Os/as vogais do Tribunal, titulares e suplentes, que actúen nestas probas percibirán as gratificacións correspondentes ao grupo 2, segundo o Real Decreto 462/2002, de 24 de maio. O concurso consistirá na valoración dos méritos alegados e acreditados polos aspirantes segundo o seguinte baremo: 1) Outras titulacións académicas relacionadas co traballo a desempeñar polo técnico deportivo, distintas da achegada como requisito para participar nesta convocatoria. • Título de licenciatura ou grado.- 2 puntos • Título de diplomado ou técnico superior.- 1 punto. • Título de Técnico medio.- 0,50 puntos 2) Experiencia profesional: - Servizos prestados en postos de igual natureza nas Administracións Públicas: 0,10 puntos por mes de servizo completo. - Servizos prestados en postos de igual natureza en empresas privadas: 0,05 puntos por mes de servizo completo. Os contratos prestados en réxime de xornada parcial puntuaranse segundo a súa duración proporcionalmente á xornada realizada polos traballadores. A experiencia profesional acreditarase mediante certificado de servizos previos nos supostos de experiencia profesional nas Administracións Públicas. E certificado de empresa ou contratos de traballo acompañados do certificado de vida laboral, nos supostos de experiencia profesional na empresa privada.3) Cursos de formación e perfeccionamento, seminarios, xornadas relacionados coas funcións propias do posto obxecto desta convocatoria (non se valoran cursos de informática): • Por cada curso, xornada ou seminario de menos de 10 horas.- 0,05 puntos • Por cada curso de 10 a 50 horas: 0,10 puntos • Por cada curso de 51 a 100 horas: 0,25 puntos. • Por cada curso de 101 a 300 horas: 0,50 puntos. • Por cada curso de mais de 301 horas.- 1 punto A formación complementaria acreditarase mediante título correspondente onde veñan especificadas o número de horas ou certificado da entidade/organismo que realizou a actividade formativa onde veñan especificadas o número de horas. Non se acumularan as horas que sobren de cada curso a efectos de puntuación.4) Coñecemento da lingua galega: (Só se valorará un curso) - Curso de perfeccionamento ou CELGA 4: 0,25 puntos. - Curso CELGA 5: 1 punto. De acreditar os dous cursos valorarase só o de maior puntuación - Curso de linguaxe administrativa galega medio: 0,50 puntos. - Curso de linguaxe administrativa superior: 1 puntos. De acreditar os dous cursos valorarase só o de maior puntuación A puntuación e a orde de cualificación definitiva dos aspirantes virá determinado pola suma dos puntos obtidos na valoración, en caso de producirse empate na puntuación de méritos polos aspirantes prevalecerá a maior puntuación obtida no apartado 2º, de persistir os criterios de desempate serán os outros apartados de valoración por orde correlativa. O tribunal cualificador, celebrará sesión o décimo día natural seguinte á publicación das listas definitivas de admitidos e excluídos o proceso selectivo, sempre que o mesmo sexa hábil e non recaia en sábado, nese caso trasladarase ao primeiro día hábil seguinte. A hora e lugar da celebración da sesión darase a coñecer xunto coa resolución pola que se aproban as listas de aspirantes admitidos e excluídos a que se refire á Base 5ª O tribunal procederá a valorar os méritos alegados polos aspirantes e debidamente acreditados, efectuando proposta de nomeamento, a favor do aspirante que obteña a maior puntuación, a valoración dos méritos expoñerase no taboleiro de editos da Corporación Simultaneamente á súa publicación, o Tribunal elevará a relación expresada á Alcaldía Presidencia. O propio tempo, remitirá a devandita autoridade o acta da sesión 9.1 Os chamamentos dos aspirantes efectuaranse pola orde na que estes figuran na lista de substitución.9.2. Os chamamentos efectuaranse segundo as seguintes fórmulas, de aplicación sucesiva no caso de que non houbera resposta nas precedentes: 1. Chamada telefónica entre as 9:00 e as 15:00 horas.2. Correo electrónico.3. Chamada telefónica, entre as 9:00 e as 15:00 horas do seguinte día hábil.9.3. A realización dos chamamentos na forma indicada, requirirá que os aspirantes teñan facilitado nas súas solicitudes de participación nos procesos, ou en comunicación posterior presentada no rexistro municipal, os datos correctos necesarios (número de teléfono e dirección de correo electrónico). 9.4. A aceptación da oferta, efectuarase por vía telefónica, antes das 12 horas do primeiro día hábil seguinte ao do chamamento. Transcorrido dito prazo sen que se produza a aceptación, entenderase rechazada.9.5. O funcionario que os realice, fará constar mediante dilixencia a realización e resultado obtido dos chamamentos efectuados.10.1.- Documentos exixibles. A persoa seleccionada presentaran na Secretaría Xeral do Concello, no prazo de cinco días naturais, contados a partir do seguinte ao da publicación da lista de seleccionados no Taboleiro de Anuncios do Concello, os seguintes documentos: • Fotocopia compulsada do Documento Nacional de Identidade. • Fotocopia autentificada ou fotocopia (que deberá presentarse acompañada do orixinal para o seu compulsa) do título académico referido na Base 2. e), ou xustificante de invocar un título equivalente aos esixidos, haberá de acompañarse certificado expedido polo Consello Nacional de Educación que acredite a citada equivalencia. Se estes documentos estivesen expedidos logo da data en que finalizou o prazo de presentación de instancias, deberán xustificar o momento en que concluíron os estudos. • Declaración xurada ou promesa de non ser separado mediante expediente disciplinario, do Servizo de ningunha Administración Pública, nin acharse inhabilitado para o exercicio de funcións públicas. • Certificado acreditativo de non padecer enfermidade ou defecto físico que imposibilite o normal exercicio da función a desempeñar.10.2.- Falta de presentación de Documentos. Conforme ao disposto no art.21 da Regulamentación Xeral para ingreso na Administración Pública, quen dentro do prazo de cinco días naturais a contar desde a publicación da lista de aprobados e salvo os casos de forza maior, non presentaren a súa documentación ou non reunisen os requisitos esixidos, non poderán ser nomeados, e quedarán anuladas todas as súas actuacións, sen prexuízo da responsabilidade en que houberen podido incorrer por falsidade na instancia solicitando tomar parte na Convocatoria.10.3.- Contratación. Concluído o proceso selectivo e achegados os documentos a que se refire a Base 8.1. anterior, a Alcaldía Presidencia procederá a contratación do/a seleccionado/a como persoal laboral Interino no momento en que se produza a baixa efectiva da traballadora que ven desempeñando o posto Ao finalizar o proceso selectivo, elaborarase unha listaxe de reserva cos aspirantes presentados ao mesmo, que terá vixencia en tanto non se elabore unha nova listaxe. Os que formen parte desta listaxe poderán ser chamados por rigoroso orde de puntuación para cubrir postos en situacións de incapacidade temporal, permisos, renuncias, etc. As bases e tódolos actos administrativos derivados desta convocatoria así como da actuación do tribunal, poderán ser impugnados polos interesados nos casos e na forma establecidos pola Lei de Procedemento Administrativo. Moeche a 27 de agosto de 2013 O alcalde Asdo. Julio López Romeo